Tramant Teatre interpretarà la comèdia teatral ‘Amigues’ dins de la programació del Dia Internacional de la Dona
04 de març 2021

![Imagen 1](/media/sqzilbv4/c-obra-teatre-amigues.jpg)

La companyia valenciana, Tramant Teatre, representarà la seua obra _Amigues_ a la Casa Municipal de Cultura del Port de Sagunt divendres que ve, 5 de març, a les 19.30 hores, dins de la programació municipal en commemoració del 8 de Març, Dia Internacional de la Dona. El preu de l'entrada és de 6 euros i l'actuació serà en valencià.

_Amigues_ és una comèdia teatral que conta la història de tres amigues actrius que van treballar juntes durant més d'una dècada i tornen a contactar perquè una d'elles, Andrea, les ha convocades. El motiu de la reunió és organitzar un nou espectacle, les altres dos no tenen ni ganes ni necessitat aparent de complicar-se la vida, de fet, ni es parlen quasi entre elles, però Andrea aconseguix arrancar els seus records i, sense voler, aconseguix que Marina i Julia facen les paus.

Així mateix, és una història que parla de la passió que senten les actrius en actuar, i de la força de l'amor i de l'amistat, en la qual es donen a conéixer els amors, els robatoris i els secrets d'estes tres amigues a través de divertits números musicals, així com de textos intensos.

Tramant Teatre va nàixer a Cullera, València, en 2004, amb l'objectiu de crear un espai de creativitat i pràctica escènica partint sempre des del somriure. Des de llavors ha buscat despertar la capacitat de reflexió del públic i, a partir d'esta cerca, ha estudiat i integrat les més variades tècniques escèniques: el teatre d'actor, el teatre d'objectes, de titelles, ombres, de text, de gest, de cant, etc., per a anar trobant, a poc a poc, un llenguatge diferent, una estètica i una identitat pròpia, una manera de crear il·lusions, de contar històries parlant des dels sentiments i emocions, enriquida amb l'experiència de les seues més de set-centes actuacions, que consoliden i avalen el treball d' esta companyia.

L'obra està recomanada a persones majors de 10 anys. Els i les interessades a assistir poden adquirir les entrades en el següent enllaç: [https://www.servientradas.com/espectaculo/AYUNTAMIENTO\_DE\_SAGUNTO/6/amigues.html](https://www.servientradas.com/espectaculo/AYUNTAMIENTO_DE_SAGUNTO/6/amigues.html)

L'aforament està limitat al 50% i complint totes les mesures de seguretat sanitària.​

*   [](http://www.facebook.com/sharer.php?u=https://aytosagunto.es/va/actualitat/tramant-teatre-interpretara-la-comedia-teatral-amigues-dins-de-la-programacio-del-dia-internacional-de-la-dona/ "Facebook")
*   [](http://twitter.com/share?url=https://aytosagunto.es/va/actualitat/tramant-teatre-interpretara-la-comedia-teatral-amigues-dins-de-la-programacio-del-dia-internacional-de-la-dona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/tramant-teatre-interpretara-la-comedia-teatral-amigues-dins-de-la-programacio-del-dia-internacional-de-la-dona/ "Linked In")
*   [](mailto:?body=https://aytosagunto.es/va/actualitat/tramant-teatre-interpretara-la-comedia-teatral-amigues-dins-de-la-programacio-del-dia-internacional-de-la-dona/)